पुलिस के एक प्रवक्ता के मुताबिक श्रीनगर से 55 किलोमीटर दूर सोपोर में हुई एक मुठभेड़ के दौरान लंबे समय तक गोलीबारी हुई. इस दौरान पाकिस्तान स्थित चरमपंथी संगठन एलईटी के कश्मीरी कमांडर अबदुल्लाह ऊनी मारे गए हैं.अबदुल्लाह, कश्मीर के चरमपंथियों को लेकर पुलिस की ओर से बनाई गई ‘मोस्ट वॉंटेड’ सूची  में शामिल थे.2008 से अब तक आठ बार उन्हें मृत घोषित किया जा चुका है.हालांकि सोपोर स्थित एक उच्च पुलिस अधिकारी का कहना है कि, ‘इस बार हम पूरी तरह आश्वस्त हैं कि अबदुल्लाह की मौत हो चुकी है. ’लोकप्रिय धार्मिक गुरु मौलाना शौकत शाह की एक बम धमाके में हुई मौत के मामले में सात अन्य लोगों के साथ अबदुल्लाह ऊनी पर भी मामला चल रहा था.